КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**Гражданалы вузалӧм да шоныдӧн могмӧдӧм вылӧ чорыд ломтас вылӧ донъяс канмусянь ладмӧдӧм бӧрын артмӧм убытка вештӧм кузя сетӧм канму уджмогъяс збыльмӧдӧм вылӧ гражданаӧс чорыд ломтасӧн могмӧдӧм вылӧ сёрнитчӧмъяс кырымалӧм могысь чорыд ломтас вайысьясӧс бӧръян пӧрадок вынсьӧдӧм йылысь**

“Гражданалы вузалӧм да шоныдӧн могмӧдӧм вылӧ чорыд ломтас вылӧ донъяс канмусянь ладмӧдӧм бӧрын артмӧм убытка вештӧм кузя канму уджмогъяс Коми Республикаын муниципальнӧй юкӧнъясса меставывса асвеськӧдлан органъяслы сетӧм йылысь” Коми Республикаса Оланпасӧн урчитӧм уджмогъяс збыльмӧдӧм могысь, кутшӧмъясӧс сетӧма Коми Республикаын муниципальнӧй районъяслӧн (кар кытшъяслӧн) муниципальнӧй юкӧнъясса меставывса асвеськӧдлан органъяслы гражданаӧс чорыд ломтасӧн могмӧдӧм вылӧ чорыд ломтас вайысьяскӧд сёрнитчӧмъяс кырымалӧм могысь экономика боксянь подулалӧм дон содтӧм дырйи, мый артавсьӧ чорыд ломтас торъя вайысь серти донъяс (тарифъяс) ладмӧдан юкӧнын Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧн, чорыд ломтас вылӧ медыджыд розничнӧй донъяс дорысь, кутшӧмъясӧс урчитӧ Коми Республикаса Веськӧдлан котыр, Коми Республикаса Веськӧдлан котыр шуис:

1. Вынсьӧдны Гражданалы вузалӧм да шоныдӧн могмӧдӧм вылӧ чорыд ломтас вылӧ донъяс канмусянь ладмӧдӧм бӧрын артмӧм убытка вештӧм кузя сетӧм канму уджмогъяс збыльмӧдӧм вылӧ гражданаӧс чорыд ломтасӧн могмӧдӧм вылӧ сёрнитчӧмъяс кырымалӧм могысь чорыд ломтас вайысьясӧс бӧръян пӧрадок содтӧд серти.

2. Тайӧ шуӧмыс вынсялӧ сійӧс официальнӧя йӧзӧдан лунсянь 10 лун бӧрын.

Коми Республикалӧн Веськӧдлан котырса

Веськӧдлысь В. Тукмаков

Сыктывкар

2015 вося косму тӧлысь 22 лун

176 №

ВЫНСЬӦДӦМА

Коми Республикаса Веськӧдлан котырлӧн

2015 во косму тӧлысь 22 лунся 176 №-а шуӧмӧн

(содтӧд)

Гражданалы вузалӧм да шоныдӧн могмӧдӧм вылӧ чорыд ломтас вылӧ донъяс канмусянь ладмӧдӧм бӧрын артмӧм убытка вештӧм кузя сетӧм канму уджмогъяс збыльмӧдӧм вылӧ гражданаӧс чорыд ломтасӧн могмӧдӧм вылӧ сёрнитчӧмъяс кырымалӧм могысь чорыд ломтас вайысьясӧс бӧръян

**ПӦРАДОК**

1. Тайӧ Пӧрадок ладмӧдӧ гражданалы вузалӧм да шоныдӧн могмӧдӧм вылӧ чорыд ломтас вылӧ донъяс канмусянь ладмӧдӧм бӧрын артмӧм убытка вештӧм кузя Коми Республикаын муниципальнӧй районъяслӧн (кар кытшъяслӧн) муниципальнӧй юкӧнъясса меставывса асвеськӧдлан органъяслы сетӧм канму уджмогъяс збыльмӧдӧм вылӧ гражданаӧс чорыд ломтасӧн могмӧдӧм вылӧ сёрнитчӧмъяс (водзӧ лӧсялӧмӧн – сёрнитчӧм(ъяс) кырымалӧм могысь чорыд ломтас вайысьясӧс бӧръян правилӧяс (водзӧ – бӧрйӧм).

2. Бӧрйӧмын участвуйтны вермӧны юридическӧй кывкутысьяс, канму (муниципальнӧй) учреждениеясысь кындзи, торъя йӧз, кодъяс збыльмӧдӧны предпринимательскӧй удж юридическӧй кывкутысьӧс артмӧдтӧг (водзӧ – овмӧс нуӧдысь субъект), кодъяс лоӧны чорыд ломтас вайысьясӧн да сы дырйи лӧсялӧны татшӧм условиеяслы:

1) овмӧс нуӧдысь субъект серти абу урчитӧма банкрот, бырӧдан, торйӧдӧмӧн либӧ юкӧмӧн выльысь артмӧдан процедураяс;

2) Россия Федерацияса сьӧмкуд системаса сьӧмкудъясӧ вот да мукӧд быть колана мынтысьӧм серти уджйӧзыс абу;

3) уджалысьяслы ӧти тӧлысьысь унджык удждон мынтӧм серти уджйӧзыс абу.

3. Бӧрйӧмсӧ котыртӧны Коми Республикаын муниципальнӧй районъяслӧн (кар кытшъяслӧн) муниципальнӧй юкӧнъясса меставывса асвеськӧдлан органъяс (водзӧ лӧсялӧмӧн - меставывса асвеськӧдлан орган(ъяс).

Бӧрйӧмсӧ котыртӧм могысь меставывса асвеськӧдлан орган мунан вося ода-кора тӧлысь 1 лунӧдз урчитӧ муниципальнӧй районлысь (кар кытшлысь) гражданаӧс могмӧдӧм вылӧ чорыд ломтасын коланлунсӧ муниципальнӧй район (кар кытш) серти ставнас чорыд ломтас сикасъяс тӧд вылӧ босьтӧмӧн да муниципальнӧй районса овмӧдчӧминъяс серти торйӧн чорыд ломтас вайысьяслысь лыд учётӧ босьттӧг, кодъяслӧн олысьяслы вузалан чорыд ломтас вылӧ розничнӧй донъясыс оз петны медыджыд розничнӧй донъясысь, кутшӧмъясӧс урчитӧма Коми Республикаса Веськӧдлан котырӧн, да чорыд ломтас мында учётӧ босьттӧг, кутшӧмӧс олысьяс дасьтӧны ломтӧм вылӧ ас кежысь.

4. Бӧрйӧмыс нуӧдсьӧ восьсӧн да кык тшупӧдӧн.

Овмӧс нуӧдысь субъектъясӧс бӧрйӧмсӧ нуӧдӧм вылӧ документъяс примитан кадколастъяссӧ урчитӧ меставывса асвеськӧдлан орган. Овмӧс нуӧдысь субъектъясӧс бӧрйӧмсӧ нуӧдан кадколаст йылысь юӧрыс документъяс примитны заводитан да помалан кадпасъяс индӧмӧн, муниципальнӧй районлӧн (кар кытшлӧн) гражданаӧс могмӧдӧм вылӧ чорыд ломтасын коланлун йылысь юӧр муниципальнӧй район (кар кытш) серти ставнас да муниципальнӧй районса овмӧдчӧминъяс серти торйӧн инавсьӧ меставывса асвеськӧдлан органӧн “Ӧтуввез” юӧртан-телекоммуникация везйын сылӧн официальнӧй сайт вылын овмӧс нуӧдысь субъектъясӧс бӧрйӧмсӧ нуӧдны заводитан кадпасӧдз 40 уджалан лунысь оз сёрджык.

Медводдза бӧръян тшупӧдсӧ нуӧдӧ меставывса асвеськӧдлан орган.

Мӧд бӧръян тшупӧдсӧ нуӧдӧ меставывса асвеськӧдлан орган бердын лӧсьӧдӧм овмӧс нуӧдысь субъектъясӧс бӧрйӧм кузя комиссия (водзӧ – комиссия).

Комиссияӧ пырӧны меставывса асвеськӧдлан органӧс петкӧдлысьяс, а сідзжӧ водзвыв сёрнитчӧмӧн пырӧны канму власьт федеральнӧй органъясысь, Коми Республикаса олӧмӧ пӧртысь власьт органъясысь, организацияясысь да учреждениеясысь йӧз. Комиссиялысь 5 морта тэчассӧ вынсьӧдӧны да вежӧны меставывса асвеськӧдлан органлӧн тшӧктӧдӧн, кутшӧмӧс иналӧны “Ӧтуввез” юӧртан-телекоммуникация везйын меставывса асвеськӧдлан органлӧн официальнӧй сайт вылын сійӧс вынсьӧдан лунсянь 5 уджалан лун чӧжӧн.

Котыртан да техническӧй боксянь комиссиялысь уджсӧ могмӧдӧ меставывса асвеськӧдлан орган. Комиссиялӧн уджалан пӧрадокыс урчитсьӧ меставывса асвеськӧдлан органӧн вынсьӧдан уджаланарт подув вылын, кутшӧмӧс иналӧны “Ӧтуввез” юӧртан-телекоммуникация везйын меставывса асвеськӧдлан органлӧн официальнӧй сайт вылын сійӧс вынсьӧдан лунсянь 5 уджалан лун чӧжӧн.

5. Овмӧс нуӧдысь субъектъяс кывкутӧны юӧръяслӧн да документъяслӧн стӧчлунысь, кутшӧмъясӧс найӧ сетӧны меставывса асвеськӧдлан органӧ.

6. Бӧрйӧмын участвуйтӧм могысь колӧны татшӧм документъяс, кутшӧмъясӧс овмӧс нуӧдысь субъект сетӧ меставывса асвеськӧдлан органӧ:

а) бӧрйӧмын участвуйтӧм вылӧ шыӧдчӧм, кутшӧмӧс вынсьӧдӧма меставывса асвеськӧдлан органӧн (водзӧ – шыӧдчӧм), кытчӧ пырӧ: сетан документъяслӧн лыддьӧг; уджалысьяслы ӧти тӧлысьысь унджык удждон мынтӧм серти уджйӧзлӧн абутӧмлун йылысь юӧръяс; муниципальнӧй район (кар кытш) йылысь юӧръяс, кутшӧмлӧн мутасын гражданаӧс кутасны могмӧдны чорыд ломтасӧн; олысьяслы чорыд ломтас вузавны индан дон йылысь юӧръяс ваян дон учётӧ босьтӧмӧн да (либӧ) босьттӧг; чорыд ломтас ваян кадколастъяс йылысь юӧръяс; чорыд ломтасӧн гражданаӧн могмӧдан юкӧнын овмӧс нуӧдысь субъектъяслӧн уджалан кадколаст йылысь юӧръяс; чорыд ломтас сикасъяс да сылӧн ногтуй йылысь юӧръяс; чорыд ломтас ректанінъяслӧн потребитель дорӧ матыслун йылысь юӧръяс; олысьяслы чорыд ломтас вайӧм вылӧ овмӧс нуӧдысь субъектлӧн автотранспорт йылысь, а сідзжӧ сӧвтан-ректан техническӧй средствояс йылысь юӧръяс; овмӧс нуӧдысь субъектӧн могмӧдны верман чорыд ломтас мында арталӧм йылысь юӧръяс;

б) Юридическӧй кывкутысьяслӧн (асшӧр уджалысьяслӧн) ӧтувъя канму реестрысь выписка, кутшӧмӧс лӧсьӧдӧма шыӧдчӧм сетан лунӧдз куим тӧлысьысь эз водзджык, сэк, кор овмӧс нуӧдысь субъект сетӧ сійӧс ас кежысь;

в) овмӧс нуӧдысь субъектӧн вот, ӧктас, страхӧвӧй взносъяс, пеняяс да вот санкцияяс мынтӧм серти кӧсйысьӧм збыльмӧдӧм йылысь Россия Федерацияса ВӦФ 2013 вося тӧвшӧр тӧлысь 21 лунся ММВ-7-12/22@ №-а тшӧктӧдӧн вынсьӧдӧм форма серти справка, кутшӧмӧс лӧсьӧдӧма шыӧдчӧм сетан лунӧдз тӧлысьысь эз водзджык, сэк, кор овмӧс нуӧдысь субъект сетӧ сійӧс ас кежысь;

г) Россия Федерацияса социальнӧя страхуйтан фондлӧн Коми Республикаын дінму юкӧнысь либӧ сылӧн мутас органъясысь недыр уджавны вермытӧмлун вӧсна либӧ мамлун кузя социальнӧя быть страхуйтӧм вылӧ страхӧвӧй взносъяс серти кӧсйысьӧмъяс овмӧс нуӧдысь субъектӧн збыльмӧдӧм йылысь справка, кутшӧмӧс лӧсьӧдӧма шыӧдчӧм сетан лунӧдз тӧлысьысь эз водзджык сэк, кор овмӧс нуӧдысь субъект сетӧ сійӧс ас кежысь;

д) Россия Федерацияса пенсия фондлӧн Коми Республикаын юкӧнысь либӧ сылӧн мутас органъясысь пенсионнӧя быть страхуйтӧм вылӧ да медицинскӧя быть страхуйтӧм вылӧ страхӧвӧй взносъяс серти кӧсйысьӧмъяс овмӧс нуӧдысь субъектӧн збыльмӧдӧм йылысь справка, кутшӧмӧс лӧсьӧдӧма шыӧдчӧм сетан лунӧдз тӧлысьысь эз водзджык сэк, кор овмӧс нуӧдысь субъект сетӧ сійӧс ас кежысь;

е) шыӧдчӧм кырымалӧм вылӧ мортлысь инӧд эскӧдысь документ;

ж) овмӧс нуӧдысь субъектӧн эскӧдӧм документъяслӧн копияяс, кутшӧмъяс эскӧдӧны шыӧдчӧмын индӧм юӧръяссӧ оригиналъяс петкӧдлӧмӧн;

Документъяссӧ, кутшӧмъясӧс индӧма тайӧ пунктса «а», «е», «ж» пунктувъясын, овмӧс нуӧдысь субъект сетӧ ас кежысь. Тайӧ пунктса «б», «в», «г», «д» пунктувъясын индӧм документъясӧ пырысь юӧръяссӧ корӧ канму органъясысь да организацияясысь, кодъяс вӧдитчӧны наӧн, кор индӧм документъяссӧ овмӧс нуӧдысь субъект эз сет ас кежысь, овмӧс нуӧдысь субъектъяслысь документъяс босьтысь меставывса асвеськӧдлан орган шыӧдчӧм сетан лунсянь 10 уджалан лун чӧжӧн. Меставывса асвеськӧдлан орган индӧм документъяс да шыӧдчӧм воан лунсянь 2 уджалан лун чӧжӧн примитӧ документъяссӧ да пасйӧ найӧс пасъян журналын шыӧдчӧмлы дорвыв номер сетӧмӧн шыӧдчӧм воан кадпас да кад учётӧ босьтӧмӧн да сетӧ овмӧс нуӧдысь органлы гижсьӧг документъяс босьтӧм йылысь налысь лыддьӧг да босьтан кадпас индӧмӧн. Сэк, кор документъяссӧ ыстӧма меставывса асвеськӧдлан органӧ пошта пыр, найӧс босьтӧм йылысь гижсьӧгсӧ ыстӧны юӧра заказнӧй письмӧӧн шыӧдчӧмын индӧм пошта инпас серти меставывса асвеськӧдлан органӧн индӧм документъяс босьтан лунсянь 2 уджалан лун чӧжӧн. Пасъян журналсӧ колӧ вурны, нумеруйтны да эскӧдны меставывса асвеськӧдлан органлӧн печатьӧн.

Шыӧдчӧмлысь формасӧ меставывса асвеськӧдлан орган иналӧ “Ӧтуввез” юӧртан-телекоммуникация везйын аслас официальнӧй сайт вылын сійӧс вынсьӧдан лунсянь 5 уджалан лун чӧжӧн.

7. Овмӧс нуӧдысь субъектӧн сетӧм документъяс видлавны ӧткажитӧм вылӧ подувъяс:

а) тайӧ Пӧрадокса 6 пунктын индӧм документ чукӧрсӧ, кутшӧмӧс овмӧс нуӧдысь субъектлы колӧ сетны ас кежысь, сетӧма абу тырвыйӧ;

б) сетӧм документъясын эмӧсь веськӧдӧмъяс, тшыкӧдӧм, торксьылӧмъяс, кутшӧмъяс оз лэдзны лыддьыны найӧс.

Тайӧ пунктӧн урчитӧм случайясын меставывса асвеськӧдлан орган ӧткажитӧ босьтны видлалӧм вылӧ документъяссӧ да бергӧдӧ найӧс овмӧс нуӧдысь субъектлы ӧткажитан подувъясӧн лоӧм помкаяс индӧмӧн шыӧдчӧм пасъян лунсянь 3 уджалан лун чӧжӧн. Овмӧс нуӧдысь субъект вермӧ мӧдысь ыстыны документъяссӧ тайӧ Пӧрадокӧн урчитӧм пӧрадок серти да кадколастъясӧ, видлалӧм вылӧ документъяс босьтӧмын ӧткажитан подулӧн лоӧм помкаяс бырӧдӧм бӧрын.

8. Меставывса асвеськӧдлан орган документъяс примитны помалан лунсянь, мый индӧма бӧрйӧм нуӧдӧм йылысь юӧрын, 20 лунысь оз сёрджык видлалӧ шыӧдчӧмсӧ да документъяссӧ тайӧ Пӧрадокӧн урчитӧм условиеяслы лӧсялӧм серти, донъялӧ овмӧс нуӧдысь субъектсӧ тайӧ Пӧрадокса 15 пунктын урчитӧм муртӧсъяс серти, дасьтӧ кывкӧртӧд да ыстӧ сійӧс видлалӧм вылӧ комиссияӧ тайӧ Пӧрадокса 6 пунктын индӧм документъяс содтӧмӧн.

9. Кывкӧртӧдӧ пырӧ:

1) тайӧ Пӧрадокӧн урчитӧм бӧръян условиеяслы овмӧс нуӧдысь субъектлӧн лӧсялӧм (лӧсявтӧм) йылысь юӧр;

2) овмӧс нуӧдысь субъектӧс донъялан ӧтувъя кывкӧртӧд тайӧ Пӧрадокса 15 пунктын урчитӧм муртӧсъяс серти, сы лыдын быд муртӧс серти.

10. Тайӧ Пӧрадокса 6 да 9 пунктъясын индӧм документъяс босьтан лунсянь 10 уджалан лун чӧжӧн Комиссия видлалӧ индӧм документъяссӧ, донъялӧ найӧс тайӧ Пӧрадокӧн урчитӧм бӧръян условиеяслы да муртӧсъяслы овмӧс нуӧдысь субъектлӧн лӧсялӧм (лӧсявтӧм) серти да примитӧ овмӧс нуӧдысь субъектӧс бӧрйӧмсӧ прӧйдитӧмӧн (прӧйдиттӧмӧн) шуӧм йылысь помшуӧм.

Комиссия сетӧ овмӧс нуӧдысь субъектъяслы, кодъяс прӧйдитісны бӧрйӧмсӧ, босьтӧм дон серти рейтингын местаяс медвылыс донсянь медічӧтӧдз. Овмӧс нуӧдысь субъектӧс бӧрйӧмсӧ прӧдиттӧмӧн шуан подулӧн лоӧ овмӧс нуӧдысь субъектлӧн тайӧ Пӧрадокӧн урчитӧм бӧръян условиеяслы да муртӧсъяслы лӧсявтӧмлун.

11. Комиссиялӧн чукӧртчылӧм лунсянь 3 уджалан лун чӧжӧн комиссиялысь помшуӧмъяссӧ оформитӧны сёрнигижӧдъясӧн, кутшӧмъясӧс кырымалӧ комиссияса веськӧдлысь, да ыстӧны меставывса асвеськӧдлан органӧ.

12. Меставывса асвеськӧдлан орган комиссиялӧн сёрнигижӧд подув вылын сійӧс босьтан лунсянь 3 уджалан лун чӧжӧн примитӧ помшуӧм овмӧс нуӧдысь субъекткӧд сёрнитчӧм кырымалӧм йылысь либӧ сійӧс кырымалӧмын ӧткажитӧм йылысь.

13. Сёрнитчӧмъяссӧ кырымалӧны овмӧс нуӧдысь субъектъяскӧд, кодъясӧс комиссия помшуӧм серти бӧрйисны овмӧс нуӧдысь субъектъясӧн да кодъяс босьтісны медуна балл (примитӧм рейтинг места серти) овмӧс нуӧдысь субъектӧс донъялан кывкӧртӧдъяс подув вылын тайӧ Пӧрадокса 15 пунктын урчитӧм муртӧсъяс серти.

Кор медыджыд балл лыдыс ӧткодь, тӧдчанаӧн лоӧ овмӧс нуӧдысь субъект, коді индӧ чорыд ломтассӧ олысьяслы вузалӧм вылӧ медічӧт дон, вайӧмсӧ учётӧ босьтӧмӧн да (либӧ) учётӧ босьттӧг (сэк, кор доныс ӧткодь, медыджыд балл лыд дырйи тӧдчанаӧн лоӧ овмӧс нуӧдысь субъект, кодлӧн лоӧ чорыд ломтассӧ олысьяслы ваян медічӧт кадколаст).

Сёрнитчӧмсӧ кырымалӧмын ӧткажитӧм йылысь помшуӧм примитан подувъяс:

1) комиссия шуӧ овмӧс нуӧдысь субъектӧс бӧрйӧмсӧ прӧйдиттӧмӧн;

2) чорыд ломтас мындасӧ юклӧма чорыд ломтас вайысьяс костын, кодъяс сулалӧны вылынджык рейтинг местаясын.

Сёрнитчӧмсӧ кырымалӧмын ӧткажитӧм йылысь помшуӧм ӧткажитан помкаяс индӧмӧн ыстыссьӧ гижӧмӧн меставывса асвеськӧдлан органӧн овмӧс нуӧдысь субъектлы сійӧс примитан лунсянь 3 уджалан лун чӧжӧн.

14. Сёрнитчӧм кырымавсьӧ меставывса асвеськӧдлан орган да овмӧс нуӧдысь субъект костын 3 уджалан лун чӧжӧн овмӧс нуӧдысь субъектӧн меставывса асвеськӧдлан органӧ Коми Республикаса тариф службалысь кывкӧртӧд сетан лунсянь, кутшӧм эскӧдӧ олысьяслы вузалан чорыд ломтас вылӧ экономика боксянь подулалӧм дон содтӧмсӧ, мый артавсьӧ Коми Республикаса тариф службаӧн торъя овмӧс нуӧдысь субъект серти, чорыд ломтас вылӧ медыджыд розничнӧй донъяс дорысь, кутшӧмъясӧс урчитӧ Коми Республикаса Веськӧдлан котыр.

Сёрнитчӧмлысь типӧвӧй формасӧ вынсьӧдӧ меставывса асвеськӧдлан орган да меститӧ “Ӧтуввез” юӧртан-телекоммуникация везйын меставывса асвеськӧдлан органлӧн сайт вылын сійӧс вынсьӧдан лунсянь 5 уджалан лун чӧжӧн. Сёрнитчӧмӧ пырӧ олысьяслы вузалан чорыд ломтас вылӧ экономика боксянь подулалӧмӧн дон арталӧм йылысь условие, мый збыльмӧдсьӧ Коми Республикаса тариф службаӧн торъя овмӧс нуӧдысь субъект серти.

15. Овмӧс нуӧдысь субъектъяс донъявсьӧны татшӧм муртӧсъяс да донъялан баллъяс подув вылын:

1) дон, мый серти чорыд ломтассӧ кутасны вузавны олысьяслы ваян дон учётӧ босьтӧмӧн да (либӧ) босьттӧг медічӧт донсянь медыджыд донӧдз\* - 0-сянь 60 баллӧдз:

медічӧт дон - 60 балл;

воддза бӧрын мунысь дон - 50 балл;

воддза бӧрын мунысь дон - 40 балл;

воддза бӧрын мунысь дон - 30 балл;

воддза бӧрын мунысь дон - 20 балл;

воддза бӧрын мунысь дон - 10 балл;

медыджыд дон - 0 балл;

\*тайӧ Пӧрадоклӧн могъяс серти медічӧт дон улын гӧгӧрвосьӧ бӧрйӧм вылӧ шыӧдчӧм сетысь овмӧс нуӧдысь субъектъясӧн индан донъяс костын медічӧт доныс;

2) чорыд ломтас олысьяслы ваян кадколаст ньӧбысьлӧн шыӧдчан кадпассянь - 0-сянь 8 баллӧдз:

5 лунӧдз - 8 балл;

5 лунысь дырджык да 10 лунӧдз - 6 балл;

10 лунысь дырджык да 12 лунӧдз - 4 балл;

12 лунысь дырджык - 0 балл;

3) олысьясӧс чорыд ломтасӧн могмӧдан юкӧнын овмӧс нуӧдысь субъектлӧн уджалан кадколаст - 0-сянь 8 баллӧдз:

5 во да дырджык - 8 балл;

3 воысь дырджык да 5 воӧдз - 6 балл;

1 воысь дырджык да 3 воӧдз - 4 балл;

1 воысь этшаджык - 0 балл;

4) чорыд ломтаслӧн ногтуй\*\* - 4-сянь 8 баллӧдз:

а) из шом серти:

кузнецкса, донецкса из шом - 8 балл;

воркутаса из шом - 6 балл;

хакасияса из шом - 5 балл;

интаса из шом - 4 балл;

б) пес серти:

шоныдӧн могмӧдӧм вылӧ 1-ӧд группаса пес (кыдз, бук, тупу, клён, сирпу, ясень, граб, ильм, ниа) - 8 балл;

шоныдӧн могмӧдӧм вылӧ 2-ӧд группаса пес (пожӧм, ловпу) - 6 балл;

шоныдӧн могмӧдӧм вылӧ 3-ӧд группаса пес (коз, сус, бадь, нинпу, пипу, тополь, ньыв) - 4 балл;

в) биоломтас серти (ломтан шоль, ломтан брикет):

ӧдъялун 4300 ккал/кг-ысь унджык - 8 балл;

ӧдъялун 4000 ккал/кг-ысь унджык да 4300 ккал/кг - 6 балл;

ӧдъялун 3000 ккал/кг-ысь унджык да 4000 ккал/кг - 4 балл;

\*\*сэк, кор овмӧс нуӧдысь субъект могмӧдӧ гражданаӧс уна сикас ногтуя чорыд ломтасӧн ӧти сикас чорыд ломтас пытшкын, балл лыдыс артавсьӧ шӧр лыдпасӧн татшӧм формула серти:

В шӧр = ((V1\*8) + (V2\*6) + … + (Vn\*4))/Vӧтув,

кӧні:

В шӧр – шӧр балл;

V1,V2,…Vn – гражданаӧс уна сикас ногтуя чорыд ломтасӧн ӧти сикас чорыд ломтас пытшкын могмӧдан мында;

Vӧтув – гражданаӧс уна сикас ногтуя чорыд ломтасӧн ӧти сикас чорыд ломтас пытшкын могмӧдан ӧтувъя мында;

5) чорыд ломтас ректанінъяслӧн ньӧбысь дорӧ матыслун - 0-сянь 8 баллӧдз:

могмӧдсьӧ олан пункт мудорын - 8 балл;

могмӧдсьӧ олан пунктсянь 1 км-ысь ылынджык да 20 км-ӧдз - 6 балл;

могмӧдсьӧ олан пунктсянь 20 км-ысь ылынджык да 30 км-ӧдз– 4 балл;

могмӧдсьӧ олан пунктсянь 30 км-ысь ылынджык - 0 балл;

6) олысьяслы чорыд ломтас вайӧм вылӧ овмӧс нуӧдысь субъектлӧн автотранспорт, а сідзжӧ сӧвтан-ректан техническӧй средствояс 0-сянь 8 баллӧдз:

эм – 8 балл:

абу – 0 балл.